เกลียดนักมาเป็นที่รักกันซะดี ๆ 2

เกลียดนักมาเป็นที่รักกันซะดีๆ 2 (TharnType The Series Season​ 2 (7 years of love)​ เป็นซีรีส์ภาคต่อ เกลียดนักมาเป็นที่รักกันซะดี ๆ (TharnType The Series) เมื่อปี 2562 โดย ศุภศิษฏ์ จงชีวีวัฒน์ และ คณาวุฒิ ไตรพิพัฒนพงษ์ กลับมาแสดงเป็นตัวละครหลักอีกครั้ง ออกอากาศทาง ช่องวัน 31 ย้อนหลัง ไลน์ทีวี มีจำนวน 12 ตอน และ 1 ตอนพิเศษ ชื่อ 7 ปีแห่งรัก วันแต่งงานพิเศษ (Wedding day)​ ออกอากาศตอนแรก​วันที่ 6 พฤศจิกายน​ 2563 ถึง 29 มกราคม 2564​

**เรื่องย่อ**
TharnType the Series Season 2 เล่าเรื่องราวความรักภาคต่อสุดโรแมนติกจาก TharnType The Series ที่สร้างกระแสความฟินมาแล้วทั่วโลก ในซีซั่นนี้จะพูดถึงความรักของ “ธาร” หนุ่มลูกเสี้ยวรูปหล่อและ “ไทป์” หนุ่มใต้มาดเข้ม หลังจากที่รักกันมาแล้วถึง 7 ปีเต็ม พวกเขาทั้งคู่ไม่ใช่เพียงนักศึกษาอีกต่อไป แต่เข้าสู่ชีวิตวัยทำงานที่มีทั้งอุปสรรคและการเปลี่ยนแปลง เมื่ออุปสรรคนั้นมาในรูปแบบของการทำงานที่ไม่คาดฝัน รวมทั้งเด็กหนุ่มรูปหล่อที่เข้ามาหวังจะเอาชนะใจของไทป์อย่าง “เฟียซ” แบบที่ไม่สนใจว่าจะต้องแย่งของของใคร ทั้งที่ข้างตัวเฟียซก็มี “เลโอ” เพื่อนสนิทคิดไม่ซื่อที่แอบรักเฟียซหมดหัวใจอยู่แล้ว ไม่ใช่เพียงแค่การทำงานที่น่าปวดหัวและมือที่สามที่เข้ามาคั่นกลางความสัมพันธ์เท่านั้น แต่ธารกับไทป์ยังต้องเจอกับบทพิสูจน์ความรักอีกครั้ง เมื่อธารตัดสินใจขอไทป์แต่งงาน ไทป์จึงต้องเลือกระหว่างครอบครัว สังคมรอบข้าง และ...ผู้ชายที่ตัวเองรัก ความสัมพันธ์ครั้งนี้จึงเดินทางมาถึงจุดเปลี่ยนที่ทั้งคู่ต้องตัดสินใจ ...แต่เพราะความรักครั้งนี้ไม่ได้เป็นเรื่องของคนสองคน งานนี้จึงต้องมีตัวช่วย นำทีมโดยลูกพี่ลูกน้องของธารและแฟนหนุ่มอย่าง “พู่กัน” “เซอร์รัส” เพื่อนร่วมงานของไทป์อย่าง “หมอขุนพล” ที่พ่วงด้วยตำแหน่งอดีตรูมเมทของ “แชมป์” และการกลับมาของ “เทคโน” เพื่อนสนิทสุดซี้ของธารและไทป์ ความรักครั้งนี้จะเป็นเช่นไร

**นักแสดงและตัวละคร**

**นักแสดงหลัก**
 ศุภศิษฏ์ จงชีวีวัฒน์ แสดงเป็น ธารา คีรีกันต์ (ธาร)- คณาวุฒิ ไตรพิพัฒนพงษ์ แสดงเป็น ทิวัตถ์ ภวัตตากุล (ไทป์)- พชร สวนศรี แสดงเป็น (เลโอ)- ฉลองรัฐ นอบสำโรง แสดงเป็น (เฟียซ)- ศรุญสธร ธนวัชรวัฒน์ แสดงเป็น (เซอร์รัส)- ธนธร เสนางคนิกร แสดงเป็น (พู่กัน)

**นักแสดงสมทบ**
 ณภัทร สีนาคล้วน แสดงเป็น แชมป์- พัฒน์ ประยูรวิวัฒน์ แสดงเป็น ขุนพล- สุทธิณัฐ อึ้งตระกูล แสดงเป็น เทคโน- ธนายุทธ ฐากูรอรรถยา แสดงเป็น ธราธร คีรีกันต์ (ธร)- รีเบคก้า แพทรีเซีย อาร์มสตรอง แสดงเป็น ธุวดารา คีรีกันต์ (ธัญญ่า)​- สโรชา วาทิตตพันธ์ แสดงเป็น แม่ธาร- ทวีศักดิ์ ธนานันท์ แสดงเป็น แด๊ด​- อำภา ภูษิต แสดงเป็น แม่ไทป์- ธนายง ว่องตระกูล แสดงเป็น พ่อไทป์

**นักแสดงรับเชิญ**
 ภัทรบุตร เขียนนุกุล แสดงเป็น ซาน- ศกุนตลา เทียนไพโรจน์ แสดงเป็น เต็ง- วิวิศน์ บวรกีรติขจร แสดงเป็น ฐิติ- จิรัชญา สมบูรณ์​วงศ์​​ แสดงเป็น นานะ- เพชรไพลิน จิตจรูญ แสดงเป็น แอ๋ม- ภูริชล คุ้มศิริ แสดงเป็น กิล- ธิติพันธ์ สุริยาวิชญ์ แสดงเป็น คง- ลิลลี่ แม็คกร๊าธ แสดงเป็น จื๊ด- กิตติภัทร แก้วเจริญ แสดงบท หลง- กัณต์ธีภพ ศิโรรัตนพาณิชย์ แสดงเป็น ซอ- ธนาวินท์ ดวงเนตร แสดงเป็น ขลุ่ย- เพ็ญกวิน หวังนิเวศน์กุล แสดงบท ไหม- ศิวพร ลังกาพิน แสงบท ปุยฝ้าย

**งานสร้าง**

**ประกาศสร้าง**
ในต้นเดือนกุมภาพันธ์ 2563 มีการประกาศสร้างภาคต่อของเกลียดนักมาเป็นที่รักกันซะดี ๆ อัครนันท์ กัณณ์กิตตินันท์ เจ้าของแบรนด์ Hira Blue ผู้ประกอบการด้านสกินแคร์ ได้สร้างความประหลาดใจให้กับแฟน ๆ ของละคร TharnType ระหว่างงานแฟนมีตติ้งในประเทศไทย โดยประกาศว่าเขาจะลงทุนส่วนตัวเพื่อสร้างภาคต่อของละคร

**การคัดเลือกนักแสดงและเวิร์คช็อป**
นักแสดงนำอย่าง มิว ศุภศิษฏ์ และ กลัฟ คณาวุฒิ ยืนยันกลับมารับบทเดิมของพวกเขาในภาคต่อ มีการออดิชั่นนักแสดงใหม่สำหรับ เกลียดนักมาเป็นที่รักกันซะดี ๆ 2 เมื่อวันที่ 22 กุมภาพันธ์ 2563 โดยบรรดานักแสดงรวมตัวกันเพื่อเข้าร่วมเวิร์คช็อปครั้งแรกในเดือนพฤษภาคม 2563

**อ้างอิง**
หมวดหมู่:ละครชายรักชายไทย
หมวดหมู่:ภาพยนตร์ชุดทางโทรทัศน์ไทยประเภทสุขนาฏกรรม
หมวดหมู่:ตัวละครที่เป็นคู่รักที่มีความหลากหลายทางเพศ
หมวดหมู่:ละครโทรทัศน์ไทยในปี พ.ศ. 2563
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ช่องวัน 31
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์วัยรุ่นไทย
หมวดหมู่:รายการโทรทัศน์ไทยที่เกี่ยวข้องกับกลุ่มบุคคลที่มีความหลากหลายทางเพศ